Fagermo fikk gåsehud av sjokkåpningen - nedprioriterer returkampen
Men etter 22 minutters spill ledet telemarkingene – med syv lokale gutter i startelleveren – 3-0 over Bundesliga-klubben i første del av Europa League-play-off'en. – 1. omgang var et eventyr, sier Dag-Eilev Fagermo. Fått med deg denne?LSK-Casper ble bitt til blodsHan applauderte egne spillere av banen til pause. Det gjorde også flesteparten av de 12 436 tilskuerne. – Jeg fikk gåsehud over hele kroppen. På 3-0 datt jeg ned på knærne og sa til Nornes (assistenttrener) at dette var et eventyr, tillegger Odd -treneren. Han mener Borussia Dortmund er så gode at klubben burde spilt i Champions League, og nå nedprioriterer han returkampen. – Der blir det full stadion og så stiller vi med B-lag. Vi skal slå Stabæk helgen etter, sier Fagermo på pressekonferansen – og endrer etterhvert til at Odd vil fremstå «delvis» reservepreget på Westfalen torsdag i neste uke. – Jeg kommer til å ta hensyn til Tippeligaen.Vi slår ikke Dortmund borte. Det er defensivt, men det tror jeg ikke. Tippeligaen er viktigst, sier Odd-treneren. – Hva skulle til for at du hadde kjørt toppet lag? spør VG. – 3-1-seier, vurderer Fagermo. Men selv om det ble tap ble kampen en gedigen fotballfest i Skien. – En ellevill fotballkamp, sier Egil Olsen, som kommenterte matchen, til VG – Jeg tror vi sjokket de litt. Jeg synes det var moro at vi gikk ut med høyt press og prøvde. Jeg synes vi ga publikum et show, sier Fredrik Nordkvelle til TV 2. Les også: Rosenborg på vei til Europa LeagueMen den gulsorte favoritten slo knallhardt tilbake foran sine ekstatiske fans, som hadde gjort om den nordlige kortsiden på Skagerak Arena til en Süd-tribune i miniatyr. – Vi ble imponerte på benken og på banen. 3-1 hjalp oss til å komme tilbake. I 2. omgang var vi spektakulære, sier Dortmund-trener Thomas Tuchel. Odds sjokkåpning og 3-0 gikk til 3-4 i 2. omgang. Da hadde Dortmund også hatt fire forsøk i stengene underveis. To mål av Pierre-Emerick Aubameyang og ett av de to offensivene Shinji Kagawa og Henrikh Mkhitaryan ødela for det som i en drøy fotballomgang så ut til å bli en europeisk fotballsensasjon. – Dette er de villeste 30 minuttene i Telemarks historie, meldte Odd-tilhenger Bård Tufte Johansen midtveis til VG etter tre Odd-mål. Les også: Molde med festfotballForan rekordantallet 12.436 tilskuere på Skagerak rystet Skien-klubben tyskerne som kom fra 4-0-seier i serieåpningen i Bundesliga. – Det er like overraskende som om Carl I. Hagen hadde sagt noe som samlet Norge. Mini var med på Rosenborgs 3-0 seier over Borussia Dortmund i 1999. Han trodde ikke sine egne øyne da under halvtimen var spilt i Skien: – Dette er en enda større bombe, vurderte han på stillingen 3-0 til Odd. Odd-spillerne gikk av banen til stående applaus fra telemarkingene. Klappekoret inkluderte trener Dag-Eilev Fagermo, som sto i sin mørke dress ved spillertunnelen og slo håndflatene mot hverandre mens spillerne hans passerte. Hans 279. kamp som Odd-trener kunne blitt den største – om ikke Dortmund hadde kommet tilbake. I 2. omgang slet hjemmelaget med å komme over midtstreken - og det ble mer tydelig at gjestene hadde en startoppstilling med fem spillere som spilte Champions League-finalen for to år siden, pluss at de mønstret tre fotballverdensmestere fra i fjor ute på kunstgresset. Slik så det ikke ut første halvdel av første omgang. Allerede etter 14 sekunder stupte Jone Samuelsen inn 1-0. Angrepet talte bare fire trekk (inkludert avsparket) fordelt mellom Olivier Occean, Jone Samuelsen, Vegard Bergan og 17-åringen Rafik Zekhnini – før Samuelsen (igjen) flyveheadet inn sjokkledelsen i den avgjørende Europa League-kvalikkampen. 2-0 kom etter 19 minutter. Occean brøt stjernestopperen Mats Hummels i filler etter en tilsynelatende måfå-oppspill fra Vegard Bergan. Men kanadierens muskler gjorde gull av gråstein. Spissen spilte opp Fredrik Nordkvelle, som stormet rett gjennom Dortmund-forsvaret. Alene med Roman Weidenfeller satte han 2-0. Etter 22 minutter satte Espen Ruud inn dagens vakreste med en direkte frisparkkanon fra over 30 meter. Ballen suste forbi Weidenfeller som understreket hvorfor dagene hans som førstekeeper hos de gulsorte kan være talte.Etter 34 minutter kom Dortmunds første redusering etter en retur fra keeper Sondre Rossbach. Pierre-Emerick Aubameyang scoret for gjestene. Kort tid etter pause satte den tidligere Manchester United-spilleren Shinji Kagawa inn 2-3. 14 minutter før slutt traff Aubameyang enda en gang (etter et par misser) og visket ut Odds sjokkåpning med å sette 3-3. Til slutt dukket den alltid farlige armeneren Mkhitaryan på bakre stolpe og headet inn seiersmålet foran de vaiende Dortmund-supporterne. Returen går i Tyskland torsdag neste uke.
(Odd – Borussia Dortmund 3-4) Odds sjokkåpning rystet Borussia Dortmund – en stund. Til slutt snudde den tyske bortefavoritten et potensielt tremålstap til ettmålsseier.